དགེ་སློོང་དཔལ་རིན་ལ་གནང་བ་བཞུགས། བླ་མའི་ཐུགས་རྗེ་བསྐུལ་བའི། །གསོལ་འདེབས་སྙིང་ལ་འཕོག་གོ །འདི་ཕྱི་བར་དོ་གསུམ་དུ། །ནམ་ཡང་འབྲལ་བ་མེད་དོ། །སྔར་བྱུང་འདུན་མའི་གནས་ལུགས། །སྔོན་གྱི་ལས་སུ་བསྒོམ་ལ། །བསྐུལ་མ་སེམས་ལ་ཐོབ་ཅིག །ཆོས་ཀྱི་མཐར་ཐུག་ཡིན་ནོ། །བསམ་ན་སྙིང་ཁོངས་འཕྱོ་བའི། །ད་ལྟའི་སྣང་ཚུལ་འདི་འདྲ། །བདག་ཅག་ལོགས་ནས་སྐྱོ་ཡང། །ཕན་པ་ཆོས་ལས་མེད་དོ། །ལར་ནི་ལེགས་པར་བརྟག་ན། །ཁ་དྲག་དབང་པོ་ཆེ་ཡང། །གཏན་དུ་བཞུགས་རྒྱུ་འདུག་གེ །བསམ་མནོར་འཁོར་མོར་ཐོང་ཅིག །སྐྱིད་སྡུག་འཁོར་བའི་རི་མོས། །བརྟག་ན་མདང་གསུམ་རྨི་ལམ། །མི་བདེན་སྣང་བར་འདུག་པས། །སྙིང་གི་དཀྱིལ་ནས་བསྒོམས་དང། །ཡིན་ལུགས་འདི་ལྟར་ཤེས་ན། །སྡུག་བསྔལ་བདེ་བར་ཤར་ནས། །ཐར་པའི་ལམ་སྣ་ཟིན་པར། །ཡང་ཡང་སྨོན་ལམ་འདེབས་སོ། །སེམས་ལ་ཕན་པར་གྱུར་ན། །དགེ་སློང་དཔལ་རིན་ལ་གནང་བའོ། །